– Усе грахі, якія датычацца 6-й Запаведзі, распаўсюджваюцца зараз сярод моладзі, сярод студэнтцтва, на мой погляд, з вялікаю хуткасцю, таму што моладзь не мае яшчэ дастатковага жыццёвага досведу, а спрабаваць хоча ўсё і адразу. І зараз, калі ўключыш ТБ ці пагартаеш старонкі Інтэрнэту, амаль кожны раз убачыш рэкламу бяспечнага сэксу як адной з умоваў здаровага ладу жыцця. Фізічна, можа, гэта і абараняе чалавека ад тых хваробаў, якія перадаюцца палавым шляхам, але якая траўма наносіцца псіхічнаму здароўю! І чаму з такою ж хуткасцю не распаўсюджваецца рэклама высока маральных паводзінаў, не гаворыцца пра каштоўнасць цноты хрысціянскай? І гэта стала характэрным не толькі для ТБ і Інтэрнэту, але і для літаратуры. Калісьці яна была захавальніцай маральнай чысціні, духоўных каштоўнасцей, якія выкрышталізоўваліся праз вякі, а паглядзіце, што прадаецца на кніжных прылаўках сёння, – у літаратуру таксама прыйшоў грэх. Ён разрушае асобу чалавека, яго мозг; адбываецца дэградацыя асобы; месца цнотаў займаюць жывёльныя інстынкты; людзі глядзяць на чалавека як на рэч, якою можна проста карыстацца, а пасля выкінуць…